ร้านม่อนลับแล เป็นร้านภาคภูมิใจประจำจังหวัดอุตรดิตถ์ แขกไปใครมา ต้องพามาเลี้ยงต้อนรับที่นี่ เนื่องจากอาหารที่นี่เป็นตำหรับชาววัง หากินไม่ได้ทั่วไป พาใครมาติดใจกลับไปทุกคน ผ่านมาอุตรดิตถ์จะต้องแวะมากินอีก

เมนูแนะนำ
น้ำพริกมะขาม เสิร์ฟพร้อมเครื่องเคียง(ไข่เค็ม+ผักสด/ต้ม) รสชาติดี หอม ลงตัว

ราชาแกงเขียวหวาน เป็นแกงเขียวหวานใส่ทุเรียนดิบ รสชาติกลมกล่อมพอดีเข้ากันได้ดีมาก คนไม่ชอบกินทุเรียนก็กินได้ เป็นเมนูแนะนำที่มีเฉพาะฤดูกาลเท่านั้นค่ะ

ข้าวพันผักเสวย รสชาติกลมกล่อม หน้าตาสวยงาม

ใครที่มีโอกาศพิเศษพาแขกจากต่างเมืองมาทานร้านนี้ แนะนำให้โทรแจ้งทางร้านล่วงหน้าซักนิด ทางร้านจะจัดประดับโต๊ะด้วยใบตองต่างๆ อย่างปราณีต โดยการเอาใบตองมาทำเป็นกรวยสำหรับปิดแก้วน้ำให้แขก เป็นต้น
เจ้าของกระทู้เคยไปแล้วได้รับการบริการแบบนี้ ประทับใจมากค่ะ หลังจากนั้นใครไปใครมา ต้องพาไปแวะร้านนี้ตลอด เป็นอีกร้านที่แนะนำมากๆค่ะ ไม่ผิดหวังแน่นอนทั้งคุณภาพอาหารและการบริการ